19.99

19.99 ialah album mini ketiga bagi kumpulan muzik lelaki Korea Selatan BoyNextDoor. Album ini dikeluarkan pada 9 September 2024 melalui syarikat KOZ Entertainment, lima bulan pelancaran How? (2024). Dengan anggota kumpulan Jaehyun, Taesan dan Woonhak dikreditkan untuk penulisan lagu, 19.99 meneroka kebimbangan remaja sebelum mereka mencapai usia dua puluh tahun. Album mini ini disokong oleh dua buah single iaitu "부모님 관람불가" (Ibu Bapa Usah Lihatnya) dan "Nice Guy" (Lelaki Baik).

 Latar belakang dan pelancaran 
BoyNextDoor mentakrifkan tiga pelancaran pertama mereka – Who! (2023), Why.. (2023), dan How? (2024) – sebagai sebahagian daripada trilogi Cinta Pertama, yang meneroka naratif "cinta pertama dan patah hati". Dengan kemuncak trilogi melalui How?, anggota kumpulan Taesan berkata bahawa kumpulan muzik itu akan terus meneroka topik yang "sangat berkaitan" pada keluaran seterusnya. Pada 24 Julai 2024, akhbar The Chosun Ilbo melaporkan bahawa kumpulan itu sedang memuktamadkan karya akan datang, dengan pelancarannya ditetapkan pada September.

KOZ Entertainment mengumumkan tajuk album itu pada 12 Ogos melalui treler acah bertajuk The Beginning of Countdown: 19.99. Treler berdurasi 16 saat itu menampilkan telefon punat tekan yang terletak di atas lopak air, mengira mundur dengan pantas sebelum diangkat oleh ahli yang kemudiannya berlalu pergi. Dua sketsa ringkas yang berkaitan dengan tema album telah dikeluarkan sebelum pelancaran album iaitu Starting Your 20s pada 16 Ogos dan How to Flirt pada 6 September.

19.99 telah dikeluarkan pada 9 September 2024 sebagai album mini ketiga BoyNextDoor, dengan "Nice Guy" dipasarkan sebagai lagu utamanya. Pelancaran album itu didahului oleh single prakeluaran "부모님 관람불가" pada 2 September.

 Penggubahan 
19.99 terdiri daripada tujuh buah runut. Lagu-lagu yang ditulis untuk album mini itu meneroka kebimbangan waktu remaja sebelum mereka mencecah usia dua puluh tahun.

 Prestasi komersial 
Menurut KOZ Entertainment, 9.99 melepasi satu juta salinan dalam jualan terkumpul berdasarkan perangkaan oleh pengedar album, YG Plus.

 Senarai runut 

 Catatan 

 Rujukan 

Kategori:EP berbahasa Korea
Kategori:EP 2024
Kategori:Album BoyNextDoor